Las-Vegas aeroportida yo‘lovchi samolyoti yonib ketdi (video)

Las-Vegasda uchish-qo‘nish yo‘lagida yo‘lovchi samolyoti yonib ketdi, deya xabar bermoqda “Korrespondent.net”.

Alanga British Airways kompaniyasi layneri bortida chiqdi. Ma’lumotlarga ko‘ra, ikki kishi jabrlangan.
Samolyotda jami 159 yo‘lovchi va 13 nafar ekipaj a’zosi bo‘lgan, ular shoshilinch ravishda evakuatsiya qilingan.
Boeing 777 Londonga uchib ketishi kerak bo‘lgan. Dastlabki ma’lumotlarga ko‘ra, yong‘inga dvigatellardan birining yonib ketishi sabab bo‘lgan.